《示长孙景南》
清代·郑用锡

我昔当尔岁，小技尚未售。尔年方十七，已作泮宫游。

今兹二十一，年富力更优。天姿或可造，勿与庸俗俦。

所居好恬静，落落迥不犹。期保千金体，心气归和柔。

此是养生诀，并为学业谋。传薪今赖尔，力穑当有秋。

作者简介：郑用锡（1788～1858）字在中，号祉亭，清代台湾淡水人，任兵部武选司、礼部仪制司员外郎，著有《北廓园集》。